Potpuno nuklearno razoružanje još nije na vidiku
Stokholmski institut: Na kraju Hladnog rata bilo je oko 70 tisuća nuklearnih oružja diljem svijeta, a danas ih ima oko 20 tisuća
Stokholmski institut za istraživanje međunarodnog mira kaže da su umjereni rezovi u smanjivanju američkog i ruskog strateškog nuklearnog naoružanja razmjerno neznatno umanjili globalne arsenale Potpuno nuklearno razoružanje još nije na vidiku jer zemlje svijeta i dalje ulažu u nove sustave naoružanje - kaže se u jednom danas objavljenom izvješću. Stokholmski institut za istraživanje međunarodnog mira kaže da su umjereni rezovi u smanjivanju američkog i ruskog strateškog nuklearnog naoružanja razmjerno neznatno umanjili globalne arsenale. Ova istraživačka organizacija iz Stockholma kaže da sveukupna slika nije skroz loša. Dobra je vijest da su se sveukupni arsenali i nuklearna oružja smanjili brojčano nakon okončavanja Hladnog rata kad je bilo oko 70 tisuća takvih oružja diljem svijeta. Prema najnovijem izvješću Stokholmskog instituta, sad ih ima oko 20 tisuća. Do tog je pada došlo uglavnom zbog sporazuma koji su prošle godine potpisale Sjedinjene Države i Rusija o smanjivanju strateškog nuklearnog naoružanja START. Shannon Kile, koji se nalazi na čelu Programa za naoružanje i neproliferaciju pri Stokholmskom institutu kaže da ima i loših vijesti. On tvrdi da sve države koje su legalno u posjedu nuklearnog naoružanja zadržavaju ta oružja dugoročno kao dio svoje strategije nacionalne sigurnosti. "Sve su one objavila ili već pokrenule programe modernizacije, a u slučaju Sjedinjenih Država vremenski okvir duboko ulazi nekoliko desetljeća u budućnost. Dakle, iako se ukupni arsenali smanjuju, prilično je jasno da će nuklearno razoružavanje biti udaljena točka na obzoru". Ovo izvješće kaže da je diljem svijeta više od pet tisuća nuklearnih oružja razmješteno i spremno za uporabu. Sjedinjene Države i Rusija imaju daleko najveće zalihe nuklearnog oružja. U siječnju ove godine Rusija je imala 11 tisuća nuklearnog oružja, a Sjedinjene Države osam tisuća 500, a svaka ima više od dvije tisuće razmještenih oružja. Postoji pet legalno priznatih nuklearnih država: to su Sjedinjene Države, Rusija, Francuska, Britanija i Kina. Vjeruje se da Indija, Pakistan i Izrael imaju nuklearno oružje i vjerojatno Sjeverna Koreja. Shannon Kile kaže da ove zemlje predstavljaju predmet zabrinutosti, posebice u južnoj Aziji. "Indija i Pakistan su u biti angažirane u ubrzavanju utrke u nuklearnom naoružanju. Obje povećavaju svoje kapacitete kako bi proizvele fisijski materijal za nuklearna oružja i povećale zalihe oružja. A prilično naporno rade i na tome da povećaju opseg i raznovrsnost sustava za lansiranje nuklearnog oružja. Dakle, trend ide suprotnim smjerom u južnoj Aziji i mislim Dan Plesch je direktor Centra za međunarodne studije i diplomaciju na Školi za orijentalne i afričke studije u Londonu. On kaže da je situacija u južnoj Aziji opasna. "Za naš bi planet bilo katastrofalno da, primjerice, Indija i Pakistan stupe u nuklearni rat jer biste imali preko milijardu ljudi koji umiru od gladi jer ne bi uspjela žetva zbog prašine nakon eksplozije koja bi blokirala sunčeve zrake diljem planeta, vrlo precizna suprotnost globalnom zatopljivanju – vrlo rapidno globalno zahlađivanje. Dakle ta pitanja proliferacije nisu o stvarima koja su nam daleka, jer bi apsolutno imala izravni efekt na nas". Plesch dodaje da ogromni arsenal nuklearnog oružja koji imaju Sjedinjene Države i Rusija otežava da se druge zemlje razuvjeri od gradnje vlastitih nuklearnih sustava. Sjedinjene Države su jedina zemlja koja je koristila nuklearno oružje u ratu. U nuklearnim napadima na Hirošimu i Nagasaki na kraju Drugog svjetskog rata ubijeno je oko 200 tisuća ljudi.